ลิเวอร์พูล เตรียมเปิดบ้านพบ อันจิ ในฟุตบอลยูโรป้า ลีก
ความพร้อมของศึกฟุตบอลยูโรป้า ลีก รอบเเบ่งกลุ่มนัดที่ 3 คู่ที่น่าสนใจอยู่ที่กลุ่มเอ ลิเวอร์พูล อันดับ 3 ที่เก็บได้ 3 คะแนนจาก 2 เกม เตรียมเปิดเเอนฟิลด์พบ อันจิ จ่าฝูงของกลุ่มจากรัสเซียของ ที่เก็บได้ 4 คะแนน ซึ่งนับเป็นครั้งเเรกที่ทั้ง 2 ทีมโคจรมาพบกัน โดยเกมนี้ แบรนแดน ร็อดเจอร์ส กุนซือลิเวอร์พูล ที่เพิ่งนำทีมเก็บชัยในลีกได้เป็นเกมเเรกเมื่อวันเสาร์ที่ผ่านมา เตรียมใช้ เเบรด โจนส์ ลงทำหน้าที่ผู้รักษาประตูเเทนที่ เรน่า เช่นเดิม ขณะที่ศูนย์หน้ายังคงวาง หลุยส์ ซัวเรซ เป็นตัวหลัก โดยคู่นี้จะเเข่งในเวลา 2.00 น.คืนนี้อีกคู่ในกลุ่มเจ สเปอร์ส ที่เพิ่งแพ้ เชลซี ในเกมลีกมา 2-4 เตรียมบุกไปเยือน มาริบอร์ ในสโลวีเนีย โดยเกมส์นี้ อังเดร บียาส-โบอาส อาจหมดสิทธิ์ใช้งาน แกเร็ธ เบล ปีกวัย 23 ปี ที่ต้องดูเเลบุตรสาวที่เพิ่งคลอด เช่นเดียวกับ มุสซ่า เดมเบเล่ เพลย์เมคเกอร์ของทีม ที่สภาพร่างกายยังไม่สมบูรณ์ สำหรับคู่นี้จะเเข่งในเวลา 24.00 น.
 ลิเวอร์พูลเตรียมเปิดเเอนฟิลด์พบ อันจิ จ่าฝูงของกลุ่มจากรัสเซียในศึกฟุตบอลยูโรป้า ลีก รอบเเบ่งกลุ่มนัดที่ 3
ฟุตบอล,ยูโรป้า ลีก,ลิเวอร์พูล,อันจิ